Сазнали на семинару и применили у пракси

# Основни подаци

Име: Драган

Презиме:Бублић

НАЗИВ РАДА: ИНКВАЈЕРИ МЕТОД - НАЧИН ДА СЕ ПРОМОВИШЕ НАУЧНО ИСТРАЖИВАЧКИ ПРИСТУП У ПЕДАГОШКОМ РАДУ

# Зашто сте се определили за овај семинар?

За семинар „ О методу Руке у тесту“ пријавио сам се пре свега зато што имам велику жељу да промовишем научно истраживачки приступ и да што више научних садржаја реализујем у педагошком раду. Сматрам да је неопходно промовисати истраживачки метод у презентацији наука у школи са циљем да то буде наука са сву децу, а не само за таленте, што је чест случај.

# Како су стечена знања/вештине са семинара подстакли промене у Вашем раду?

Семинар „ О методу Руке у тесту“ донео је једну новину у мом педагошком раду. Након одслушаног семинара почео сам да употребљавам инквајери метод. Иквајери значи да ђаци развијају разумевање кроз сопствена истраживања. Овакав начин рада има позитиван утицај на однос ученика према науци јер ђаци раде слично научницима. Повећава се ученичка радозналост, задивљеност и запитаност. Највећа промена се одликује у томе што сам коначно постао сигуран да ученици заиста разумеју оно што уче, а не само да уче да би поновили неки садржај, па га на мој захтев мање или више успешно репродукују. Суштина промене у мом раду одликује се у томе да сам примењујући инквајери метод успео код ученика да подстакнем задовољство да се нешто научи и разуме. Ово није задовољство које се доживљава добијањем одређене награде у виду добре оцене, ради се о задовољству које се доживљава у процесу стицања нових сазнања и знања и то задовољство је у нижем школском узрасту готово непроцењиво.

# Опишите начине и облике примене знања/вештина стечених на семинару и остварене ефекте.

На семинару О методи „ Руке у тесту “ који су одржали представници института Винча из Београда , имао сам прилику да учествујем у разноврсним радионицама у којима су се изводили једноставни огледи са основним циљем да се популаризује наука, да часови постану динамичнији, разноврснији и занимљивији. Уверили смо се да је знање стечено на овакав начин дугорочније и што је још важније функционалније. Увидели смо да садржај Фибоначи кутије - материјал потребан за вршење експеримената и реализовање наставних садржаја из науке и технике можемо и сами да припремимо за своје часове, што сам касније између осталог и урадио. Успео сам да стекнем знање и вештине које су ми помогле да применом истраживачког метода ( IBSM – Inquiry Based Science and Mathematics education) реализујем садржаје са својим ученицима. На часовима сам почео примењивати принципе инквајери методе. Са ученицима сам почео радити онако како то чине научници у својим лабораторијама, а како нам је показано на семинару. На семинару нам је предочена методологија рада, која се састоји из неколико фаза. Све фазе се бележе у експерименталну свеску.

1.Дефинише се проблем

2.Поставља се хипотеза

3.Прави се протокол експеримента

4.Изводи се експеримент

5.Приказују се и дискутују добијени резултати

У радионици која се односила на електрицитет уз помоћ материјала из Фибоначијеве кутије

успостављали смо електрично струјно коло. Правили смо расвету у две просторије кућице за

лутку. Уз помоћ дате шеме правили смо игру познату као електрична рука.

Доказивали смо експериментисањем електричну проводљивост материјала. Вештине и знања

усвојена на последњем делу радионице применио сам у својој учионици у раду са ученицима.

Као и на семинару ученици су били подељени у групе. Једни су доказивали електричну

проводљивост пластике, други електричну проводљивост дрвета, а било је и оних

који су доказивали електричну проводљивост метала ( више о овоме у прилогу).

Увођењем иквајери методе постали су и видљиви и одређени ефекти. Пре свега настава се

осавременила. Традиционални фронтални приступ раду је нестао и добили смо интерактивну

наставу у којој се значајно повећала ангажованост сваког ученика.

# Како процењујете професионалну добит за себе?

Користећи инквајери метод рада успео сам на одређени начин успешно да реализујем и образовне и васпитне циљеве који се пред нас постављају. Радећи у тимском раду ученици се осамостаљују што је јако важно узимајући у обзир нижи школски узраст. Побољшавају своје способности комуникације. Стичу значајна искуства у колективном раду која ће им сигурно у будућности веома значити. Уче се толеранцији, уважавају туђе мишљење. Разним методама и техникама интерактивне наставе стичу и развијају критичко мишљење. Уче решавајући проблеме. Највећа професионална добит је у томе што сам успео да подигнем квалитет наставе.

# На основу чега сте то проценили?

Ученици су почели да показују боље резултате на проверама знања. Веома су се ангажовали приликом припреме потребног материјала за часове. Показали су завидан ниво интересовања за обраду наставних лекција.

# Како процењујете добит за циљну групу (ученици, колеге, родитељи...) са којом сте радили ?

Реализујући часове на овакав начин имао сам прилику да упознам ученике са различитим техникама и методама интерактивне наставе која развија критичко мишљење. Вршећи огледе у тимском раду ученици су добијали задатке који су се односили на различите аспекте Блумове таксонимије и који су били у складу са стандардима знања. Врло лако су усвојили технике и методе ( дијалошке и дискусионе групе, извештавање, презентација, план акције и сл.) и на тај начин почели да уче са разумевањем што представља и највећу добит за исте.

# На основу чега сте то проценили?

# После неколико часова ученици су сами почели да се организују и примењују фазе инквајери метода. Поделе се у групе и почињу са дискусијом – дефинишу проблем на задату тему.

Постављају хипотезу, размењују мишљења и све то записују у експериментуалну свеску. Проверавају хипотезу, записују и илуструју сваку етапу свог запажања. Након извештавања добијених резултата групе осталим ученицима свако може да процени да је у питању метод рада који пружа велику самосталност у процесу стицања знања и у тој самосталности учења налази се његова највећа вредност.

# Шта бисте нам још рекли/написали о семинару, а нисмо Вас питали?

Ради се о улози наставника на часовима где се примењује инквајери метод. Након што добро припреми самостално или са ученицима потребан материјал, неопходно је да наставник претходно прође кроз сваки експеримент. Добро је да упозна сваку етапу у раду и да дискретно реагује на часовима када се у експериментима појави проблем. Не треба да реагује тако што ће тај исти проблем решити, већ тако што ће поштујући принципе инквајериа нешто наговестити или предложити, или ученике једноставно подсетити на претходна искуства и на тај начин им помоћи да примене постојећа знања и вештине у самосталном решавању проблема.